เคยมีเพศสัมพันธ์มาแล้วค่ะ ไม่ใส่ถุงยางอนามัย เราจะเสี่ยงติดเชื้อ HIV มั๊ยคะ แล้วต้องตรวจยังไงถึงจะรู้คะ
สวัสดีค่ะ การมีเพศสัมพันธ์โดยไม่ใส่ถุงยางอนามัยนั้น ย่อมมีโอกาสติดเชื้อ HIV รวมถึงเชื้ออื่นๆ ได้ เช่น เริม หนองในแท้ หนองในเทียม ซิฟิลิส แผลริมอ่อน หูดหงอนไก่ เชื้อ HPV (ชนิดที่ก่อให้เกิดมะเร็งปากมดลูก) ไวรัสตับอักเสบชนิดบีและซี เป็นต้นการจะตรวจหาการติดเชื้อ HIV ควรรอให้ครบ 1 เดือนหลังจากไปมีความเสี่ยงมา แล้วจึงไปตรวจเลือดดูค่ะ ส่วนการตรวจหาการติดเชื้ออื่นๆ คือ ซิฟิลิส ไวรัสตับอักเสบชนิดบีและซี แนะนำควรรอให้ครบ 3 เดือน แล้วจึงไปตรวจเลือดดูค่ะ ส่วนเชื้อเริมหรือหนองใน หากไม่มีอาการผิดปกติ คือมีแผลที่อวัยวะเพศ ตกขาวเป็นหนอง ปวดท้องน้อย ก็ไม่จำเป็นต้องไปตรวจค่ะ นอกจากนี้ ก็ควรตรวจภายในหาการติดเชื้อ HPV ด้วย โดยควรต้องตรวจดูทุก 3 ปีค่ะ